Հանդիպմանը առանձնահատուկ կարևորություն տրվեց ՊՏԶ ծրագրի տեխնիկական աջակցություն ապահովող հոլանդական «Էկորիս» ընկերության փորձագետների խմբի կողմից իրականացվող արդյունավետ աշխատանքին: Նիստին մասնակցում էին նաև «Տավուշի մարզի ինտեգրված և հավասարակշռված տնտեսական զարգացում» ծրագրի ղեկավար Հազմիկ Ազիբեկյանը և ծրագրի համակարգող Անի Հարությունյանը: ՀՀ տարածքային կառավարման և զարգացման նախարարի առաջին տեղակալ Վաչե Տերտերյանը կարևորեց «Տավուշի մարզի ինտեգրված և հավասարակշռված տնտեսական զարգացում» ծրագրի իրականացումը Տավուշի մարզում` նշելով, որ ծրագրով նախատեսված նոր ստեղծվող ՓՄՁ–ները և նոր աշխատատեղերը կենսական անհրաժեշտություն են մարզի սոցիալ-տնտեսական զարգացման համար: Նա կարևորեց նաև բոլոր 9 դրամաշնորհային ծրագրերի շրջանակներում կատարվող գործողությունների վերաբերյալ տեղեկությունների տարածման անհրաժեշտությունը: Մասնակիցների կողմից բարձր գնահատականի արժանացավ ԵՄ, ՀՀ կառավարության և հասարակական կառույցների համագործակցության արդյունքում կատարվող աշխատանքների արդյունավետությունը: